OpenLLM-France/wikimedia huggingface dataset:
# José Samyn

Jose Samyn (Quievrechain, 1946ko maiatzaren 11 – 1969ko abuztuaren 28a) frantziar txirrindularia izan zen. Le Samyn lasterketaren legenengo ekitaldia irabazi zuen, eta bigarrenean hil egin zen. Bere omenez lasterketaren izena aldatu zen eta, gaur egun, Le Samyn izenaz ezagutzen da.

## Palmaresa
### 1967

Denaingo Sari Nagusia
Frantziako Tourreko etapa bat

### 1968

Fayt-le-Franceko Sari Nagusia
Paris-Nizako etapa bat

### 1969

Picardieko Tourra

## Kanpo estekak

* Datuak: Q2785605
# José Santos Zelaya

José Santos Zelaya López (Managua, Nikaragua, 1853ko azaroaren 1a -- New York, Estatu Batuak, 1919ko maiatzaren 17a) Nikaraguako abokatu, militarra eta politikaria izan zen 1893tik 1909ra Nikaraguako presidente izan zena. Erreforma publiko garrantzitsuak egin zituen hezkuntza eta azpiegituren alorretan, eta gaur egungo Nikaraguako Estatuaren eraikitzaile gisa aitortzen da. José Santos Zelaya hil zen New York hirian, Estatu Batuetan.

## Gurasoak

José Santos Zelaya López, José María Zelaya Irigoyen (1820-1875) jatorriz Olantxokoa, Honduraskoa, eta bere emaztea Juana López Ramírez andrea (1835-1908) ezkontzaz kanpoko semea zen. José Santos José María Zelaya Irigoyen etxetik alde egin zuen Rosario Fernándezekin (bere maitalea) joateko, harekin seme-alaba gehiago izan eta El Salvadorren bizi izan zen. José Santos Zelaya López, Policarpo Irigoyen apaizaren biloba, hamabost urte zituen aita galdu zuenean, eta geroago ez zituen Zelaya-Fernández abizeneko beste erdi anai-arrebak aitortu.

## Managuako alkatea

1882an Managuako alkate hautatu zuten eta herrialdetik kanporatua izan zen Adán Cárdenas doktorearen aurkako matxinadetan parte hartzeagatik, eta horri esker, Guatemalako Justo Rufino Barrios Erdialdeko Amerikako egitandi unionistarekin bat egin zuen, non bere partaidetzagatik Jeneral maila jaso zuen.
Bere adiskide eta babesle Federico Gamboa, Mexikoko Erdialdeko Amerikan ministro boteretsuak, honela deskribatu zuen: "gizon gihartsua, zuria, ile argikoa eta bibote lodikoa, astiro eta patxadatsu hitz egiten duena"; baina bizkorra izan behar zuen, eztabaida politiko batean Fabio Carnevalini kazetariari zaplaztekoa eman ziolako.

## Erreferentziak

* ↑ Biografías y Vidas. Biografías y Vidas..
* ↑ José Santos Zelaya: President of Nicaragua, 5-18; Adán Selva, Lodo y ceniza de una política que ha podrido las raíces de la nacionalidad nicaragüense (Managua, 1960), 48-49; Gregorio Selser, Nicaragua de Walker a Somoza (México, 1984), 82.

## Kanpo estekak

* Datuak: Q560938
* Multimedia: José Santos Zelaya / Q560938
# José Santos de la Hera

José Santos de la Hera de la Puente (*Sestao, 1792 - † Madril, 1859ko urtarrilaren 22a) bizkaitar militarra izan zen. Lehen Karlistaldian egin zuen lanagatik Balmasedako konde izendatu zuten.
Ramón de La Hera eta Francisca de la Puente izan zituen gurasoak. Bergaran ikasi zuen. 17 urte zituela, Amerikara bidali zuten non Felipe de la Hera anaia nagusia koronela izan zen. Perun ezagutu zuen lehenengo guduak. 33 urterekin koronel izendatua, jeneral eta Potosíko gobernadorea izan zen.
25 urte Amerikan eta Filipinetan eman ondoren, Iberiar Penintsulara itzuli zen. Toledo eta Bizkaia ordezkatuz, senataria izan zen.

## Erreferentziak

* ↑ Memorias para la historia de las armas españolas en el Perú 1809-1825. García Camba
* Datuak: Q2835839
* Multimedia: José Santos de la Hera / Q2835839
# José Santos Guardiola (Islas de la Bahía)

José Santos Guardiola Hondurasko Islas de la Bahía departamenduko udalerri bat da. 2013ko datuen arabera 10764 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q2564825
# José Salvador Carmona

José Salvador Carmona (Nava del Rey, Valladolid, c. 1730 - Hontoba, Guadalajara, c. 1800) XVIII. mendeko eskultore espainiarra izan zen.

## Biografia

Luis Salvador Carmonaren iloba eta ikaslea eta Manuel eta Juan Antonio grabatzaileen anaia izan zen, langintza artistikoan berezitutako familia batekoa.
Estilo rococo berantiarreko eskultorea izan zen, zur polikromatuko irudigintza erlijiosoan espezializatua. Bere lanak ikus daitezke, bereziki, Coriako Katedralean, Priegoko San Nikolas elizan, Oropesako Igokundearen elizan, eta Caceresko Santuario de la Montaña delakoan.

## Kanpo estekak

* Artikulu hau, osorik edo zatiren batean, gaztelaniazko Wikipediako «José Salvador Carmona» artikulutik itzuli da; zehazki, 2022-10-19ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q5945353
* Multimedia: José Salvador Carmona / Q5945353
# José Sanchis Sinisterra

José Sanchis Sinisterra (Valentzia, Espainia, 1940ko ekainaren 28a) antzerkigilea da.

## Bizitza

Filosofia eta letrak ikasi zituen Valentziako Unibertsitatean, eta unibertsitate horretako Antzerki Gela eta Seminarioa sortu zuen. Sanchisek ohiko antzerki-arauak eta kodeak hausten ditu; ez du inoiz arrakasta erraza bilatzen: ikusgarritasunetik aldendurik mamira jotzen du. Brecht, Beckett eta Latin Amerikako antzerkiaren eraginak nabarmenak dira haren lanetan. Sanchisen lan asko inguru baztertu eta arriskutsuetan girotuta daude; gaur egun Espainia eta Kolonbian aritzen da aldi berean. Sanchisek antzerki independentearen barruan egindako lana garrantzi handikoa izan zen.
1977an Bartzelonan Teatro Fronterizo sortu zuen eta, 1989an, Beckett aretoa. Berriemailea izan da 1$^{er}$ Acto aldizkarian, Cadizko Iberoamerikar Jaialdiko zuzendaria 1993an, eta Bartzelonako Antzerki Institutuko irakaslea. Espainiako Antzerki Sari Nazionala eman zioten 1990ean.
Sanchisen lan ugarien artean aipatzekoak dira: Tú, no importa quién (1962, Zu, berdin dio zein), La leyenda de Gilgamesh (1977, Gilgamesheko elezaharra), La noche de Molly Bloom (1980, Molly Bloomen gaua), El gran teatro natural de Oklahoma (1980-82, Oklahomako antzerki natural handia), Informe para ciegos (1980-82, Txostena itsuentzat), Conquistador o el retablo de El Dorado (1984, Konkistatzailea edo El Doradoko erretaula) eta ¡Ay, Carmela! (1986, Carlos Saurak zinemara eramana). 2000 eta 2005. urteetan Max Saria irabazi zuen El lector por horas eta El cerco de Leningrado antzezlanengatik, hurrenez hurren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3087280
# José Santiago Aldunate

Jose Santiago Aldunate y Toro (Melipilla, 1796ko apirilaren 21a - Santiago, 1864), Txileko militar eta politiko bat izan zen.

## Biografia

Santiago de Aldunate y Larraín eta María Mercedes de Toro-Zambrano y Valdés, Conde de la Conquistaren alaba, seme zaharrena izan zen. Ana Josefa Avaria y Ortiz de Zárate-rekin ezkonduta, 1817an.
* Datuak: Q5945414
# José Sanromá Aldea

José Sanromá Aldea, Camarada Intxausti (Daimiel, 1947) abokatua eta Espainiako militante politiko komunista ohia da.

## Biografia

Mantxako Daimiel eskualdeko lur-jabe familia batekoa, José Sanromá Madrilen hazi zen eta San Antongo Eskolapioen eskolara joan zen. Madrilgo Unibertsitate Zentralean matrikulatu zen, eta Zuzenbidean lizentziatu zen. Unibertsitatean, kezka politikoak sortu zituen: Ikasleen Sindikatu Demokratikoko ordezkaria izan zen eta Espainiako Alderdi Komunistan militatu zen. Burgosko Prozesuaren aurkako manifestazio bat prestatzen ari zela atxilotu zuten, eta bi hilabete eman zituen Carabanchelgo espetxean. Han, Langileen Erakunde Iraultzailea (ORT) alderdi maoistako zenbait militante ezagutu zituen.
Espetxetik kanpo, Sanromá ORTera afiliatu zen, eta han "Camarada Intxausti" ezizena hartu zuen frankismoaren azken urteetan eta Trantsizioan, ondo gordez hasiera batean zein zen bere benetako nortasuna. ORT barruan, Intxaustik En Lucha egunkaria eta Emiliano Escolar argitaletxea sortu zituen. 1974an idazkari nagusi hautatu zuten. ORTren eta Espainiako Lanaren Alderdiaren arteko bat-egitean parte hartu zuen. Langileen Alderdia (ORT-PTE) sortu zen 1979an, eta haren idazkaritza politikoa izan zen. 1980an, udal hauteskundeetan alderdiak porrot egin ondoren, Sanromák politika aktiboa utzi zuen eta alderdia desegin zen.
Abokatutzan aritu zen 10 urtez, eta 1990ean PSOEn sartu zen. 1996an Gaztela-Mantxako Kontseilu Aholku-emaile sortu berriaren lehendakari izendatu zuten.

## Erreferentziak

* ↑ El rapto del Guadiana, Cuadernos para el Diálogo, N.° 243. 2.º época. Del 24 al 30 de diciembre de 1977
* 1 2 3 4 'Camarada Intxausti': del maoísmo al bonismo. 5 de mayo de 2015.
* ↑ El secretario de la ORT sale de la clandestinidad. 18/2/1977.
* ↑ Victor Cortizo. «“La República Popular China, nuestra más importante referencia ideológica y política, era una realidad muy lejana para la sociedad española. Para China, España también estaba muy lejana”» Observatorio de la Política China.
* ↑ El ex secretario general de la ORT José Sanroma entra hoy en el PSOE. 24 de octubre de 1990.
* ↑ Composición del Consejo Consultivo de Castilla-La Mancha
* ↑ «“Nuestra labor es una garantía para los ciudadanos”» revista.jccm.es.

## Kanpo estekak

* Datuak: Q5945401
* Multimedia: José Sanromá Aldea / Q5945401
# Junta de Traslaloma

Junta de Traslaloma Burgosko udalerria da, Merindadeetako eskualdean dagoena.
2008ko urtarrilaren 1eko erroldaren arabera 176 biztanle zituen.

## Banaketa administratiboa

| Herria | Auzoa | Biztanleria (2007) |
| Castrobarto | Castrobarto | 46 |
| Colina | Colina | 19 |
| Cubillos | Cubillos | 28 |
| Las Eras | Las Eras | 17 |
| Lastras de las Eras | Lastras de las Eras | 17 |
| Tabliega | Tabliega | 17 |
| Villalacre | Villalacre | 18 |
| Villatarás | Villatarás | 18 |
| Villaventín | Villaventín | 12 |
| | Muga | 0 |

## Kanpo estekak

* (Gaztelaniaz) Webgune ofiziala
* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q748647
* Multimedia: Junta de Traslaloma / Q748647
# Junshan

Junshan (txinera sinplifikatuz: 君山) Txinako Herri Errepublikako Hainan probintziako Dongting aintziran dagoen uharte bat da. Uharte txikia da, kilometro koadro bat baino ez dauka, eta Yangtze ibaiak jasaten dituen uholdeen menpe dago.

## Dongting aintzira

Han dinastiaren garaietan, Dongting Txinako aintzirarik handiena zen. Bere azalera zela eta, Zortziehuneko li Dongting (八百里洞庭) ezizena zuen.

## Kanpo estekak

* Datuak: Q1338594
* Multimedia: Junshan District / Q1338594
# Junoita

Junoita mineral bat da.

## Ezaugarriak

Junoita elementu kimiko mineralaren formula kimikoa hau da: ${\ce {Cu2Pb3Bi8(S,Se)16}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 - 4 da.

## Erreferentziak

* 1 2 (Ingelesez) «Junoite: Mineral information, data and localities.» www.mindat.org (Noiz kontsultatua: 12-05-2019).
# Junqueiro

Junqueiro Brasilgo udalerri bat da, Alagoas estatuan kokatua. 23.907 biztanle ditu 247,724 km²ko eremuan.

## Ikus, gainera

* Alagoas

## Kanpo estekak

* Datuak: Q1808328
* Multimedia: Junqueiro / Q1808328
# Junqueirópolis

Junqueirópolis Brasilgo udalerri bat da, São Pauloko estatuan kokatua. 20.831 biztanle ditu 582,564 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1754616
* Multimedia: Junqueirópolis / Q1754616
# Junta de Villalba de Losa

Junta de Villalba de Losa Burgosko udalerria da, Merindadeetako eskualdean dagoena.
2008ko urtarrilaren 1eko erroldaren arabera 118 biztanle zituen.

## Geografia

Gorobelgo hegoaldean eta Santiago Mendiko Monumentu Naturalaren ondoan kokaturik, Humedo ibaiak udalerria zeharkatzen du.
Hona hemen udalerri mugakideak:
* Iparraldean: Arabako Aiara eta Bizkaiko Urduña.
* Hegoaldean: Arabako Gaubea
* Ekialdean: Burgosko Berberana eta Arabako Amurrio.
* Mendebaldean: Burgosko Lausa Harana, non udalerriko Villota herria dagoen.
Udalerriak bost herri ditu:
| Herria | Biztanleria (2006) |
| Villalba de Losa | 93 |
| Mijala | 22 |
| Múrita | 12 |
| Villota | 0 |
| Zaballa | 12 |

## Historia

Lausako merindadea osatzen zuten juntetako bat izan zen, baita Antzinako Erregimenean Fríasko dukeen kontrolpean zegoen bakarra ere. Hauek bere alkate hautatzen zuten. Orduko juntak Villalba zuen herriburua eta barnean egun Lausako Haranean dauden Barriga, Lastras de Teza, Teza eta Villacián zituen.

## Demografia

1843an Villarcayoko barrutian zegoen eta 549 biztanle zituen.
Bilakaera demografikoa :
| 1991 | 1996 | 2001 | 2004 | 2006 | 2007 |
| 109 | 97 | 102 | 115 | 139 | 127 |

## Kanpo estekak

* (Gaztelaniaz) Webgune ofiziala
* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1643574
* Multimedia: Junta de Villalba de Losa / Q1643574
# Juno Ridge (Florida)

Juno Ridge Ameriketako Estatu Batuetako erroldak esleitutako leku bat da. Palm Beach konderrian dago, Florida estatuan. 1.186 biztanle ditu, 0,390187 kilometro koadroko azaleran banatuta.

## Ikus, gainera

* Palm Beach konderria

## Kanpo estekak

* Datuak: Q2650795
# Juno Temple

Juno Violet Temple (Londres, 1989ko uztailaren 21a ) britainiar aktorea da.

## Biografia

Juno Temple Julien Temple zuzendariaren eta Amanda Temple ekoizlearen alaba da. Bedales School eta King's College-n, Taunton-en, ikasi zuen. Zortzi urterekin hasi zen antzezpenetan, gurasoek ekoitzitako Vigo: Passion for Life filmean. Laudorio kritikoak irabazi zituen bere bigarren mailako rolengatik. Abbitten egin zuen agerraldia "ikusgarritzat" jo zuen kritikak. Kid Harpoon-en Milkmaid musika-bideoan ere agertu zen.
Jack Black eta Michael Cerarekin batera filmatu zuen bere lehen blockbuster handia, Year One - All Beginnings are Difficult delakoa. Film honen filmatze garaian Jordan Scott zuzendariaren Cracks filmean rola eskaini zioten, eta Templek onartu zuen.
2024ko Fargo telesailaren 5. denboraldian rol protagonista izan zuen eta goraipamenak jaso zituen horregatik.
Juno Temple Michael Angarano estatubatuar aktorearekin harremana hasi zuen 2016ra arte , 2012an The Brass Teapot filmatzen ari zela ezagutu zuenarekin. Los Angeleseko aldierietako Los Felizen bizi da.

## Erreferentziak

* ↑ (Ingelesez) Antrim, Taylor. (2023-12-13). «In the Standout Fifth Season of ‘Fargo,’ Juno Temple Is Turning in the Best Performance on TV» Vogue (Noiz kontsultatua: 2024-05-05).

## Kanpo estekak

* Artikulu hau, osorik edo zatiren batean, alemanezko Wikipediako «Juno Temple» artikulutik itzuli da; zehazki, 2024-03-14ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q234434
* Multimedia: Juno Temple / Q234434
# Juno Moneta tenplua

Juno Moneta tenplua (latinez, Templum Iunonis Monetæ) Erromako Erresuman zegoen tenplu bat izan zen. Kapitolioan, hiriko zazpi muinoetako batean zegoen. K.a. 344 urtean eraiki zen eta Juno Moneta jainkosari eskainitako tenplua zen.

## Juno Moneta

Juno zeruko erregina eta argiaren jainkosa zen, haurdunaldiaren, erditzearen eta ezkontzaren babeslea. Kapitolioko hirukoa osatzen zuen Jupiter eta Minervarekin batera. Saturno eta Opsen alaba zen, Jupiteren arreba eta emaztea, Marte, Vulkano eta Ilitiaren ama. Ekaitzekin jokatzea gustuko zuen eta, suminduta zegoenean, Olinpo osoa dardararazten zuen.

## Historia
### Kondaira

Erromatarrei Moneta ezizenak mesede egiten zien. Kondairak dioenez, K.a. 390ean galiarrek Kapitolioa eraso zuten. Baina Junoren tenpluaren inguruan zebiltzan antzarak (jainkosaren hegaztiak), ohi duten moduan, zalapartan hasi ziren eta horrek hiritarrak ohartarazi omen zituen. Horri esker, erromatarrek galiarrei aurre egin zieten eta, esker onez, jainkosari “moneta” ezizena eman zioten. Hitzaren jatorria latinezko monere omen da (ohartarazi). Hala, Juno Moneta, jainkosa ohartarazlea litzateke. Zenbait adituren iritziz, ordea, hitzaren jatorria mons da, “muinoa” edo “mendia”, eta Kapitolioan lehenago ere zeruko erreginari eskainitako tenplua omen zegoelako hartu zuen izena.

### Txanpon lantegia

K.a. 273. urtean, tenplua berreraiki eta hamarkada batzuk geroago, tenpluaren aldamenean eta bere babesean zegoen eraikin batean txanponak ekoizten hasi ziren. Hurrengo lau mendeetan, Augusto enperadorearen agintaldira arte, Erromako zilarrezko txanpon guztiak lantegi horretan egiten ziren eta horietako askok Juno Monetaren beraren irudia zuten.

## Arrastoa hizkuntzetan

Denboran zehar txanponari berari “moneta” esan zaio. Eta handik etorriko ziren ingelesezko money, frantsesezko monnaie, gaztelerazko moneda eta italierazko nahiz euskarazko moneta.

## Ikus gainera

* Juno Moneta

## Erreferentziak

* 1 2 3 4 5 Nagore Irazustabarrena, «Juno Moneta, diruaren jainkosa», Argia 2011-03-20, CC-BY-SA lizentzia

## Kanpo estekak

* Datuak: Q951089
# Juansilvaita

Juansilvaita mineral bat da.

## Ezaugarriak

Juansilvaita elementu kimiko mineralaren formula kimikoa hau da: ${\ce {Na5Al3[AsO3(OH)]4[AsO2(OH)2]2(SO4)2*4H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Juansilvaite: Mineral information, data and localities.» www.mindat.org (Noiz kontsultatua: 12-05-2019).
# Juanma Suárez

Juan Manuel Suárez Fernández (Santurtzi, Bizkaia, 1962ko uztailaren 11 - ibidem, 1992ko urriaren 9a), Eskorbuto taldeko baxu-jotzaile eta abeslaria izan zen.

## Diskografia
### Eskorbuto

* Primeros ensayos (1982)
* Jodiendolo todo (1983)
* Que corra la sangre (1984)
* Zona Especial Norte (1984)
* Eskizofrenia (1985)
* Anti todo (1986)
* Ya no quedan mas cojones, eskorbuto a las elecciones (1986)
* Impuesto revolucionario (1986)
* Los demenciales chicos acelerado (1987)
* Las más macabras de las vidas (1988)
* Demasiados enemigos (1991)
* Datuak: Q2841326
# Juanra Bonet

Juan Ramón Bonet Alba (Bartzelona, 1974ko ekainaren 6a), Juanra Bonet bezala ezagunagoa, aktore, aurkezle eta umorista katalana da.
Juanra Bonetek, besteak beste, Caiga quien caiga, El Intermedio, Lo Sabe, no lo Sabe... TB saioetan aurkezle izan da.
Aurkezle honek txantxak botatzeko duen grina ezaguna da (aurkezle-umorista papera du bere saio gehienetan). Boom deituriko lehiaketa-saioan (Antena3), parte-hartzaile euskaldun batzuk bertaratu zirenean, ateraldi bitxia izan zuen. Euskaraz "zoaz pikutara" esan zuen, "arratsalde on" agurrarekin nahastuz. Espainia mailan emititzen zen saio horretan, “Zoaz pikutara” esan zuen, baina zentzu ez-ohikoan.

## Erreferentziak

* ↑ Bideoa Youtuben.
* Datuak: Q5651044
# Juantxo Arakama

Juantxo Arakama Biurrun (Tolosa, Gipuzkoa, 1989) Glaukoma musika taldeko abeslaria da, eta glaukomatarrik ospetsuena. Monsieur leCrêpe gisa ere ezaguna da. Garbiñe Biurrun epailearen semea da.

## Erreferentziak

* ↑ SA, Baigorri Argitaletxea. (2016-05-03). «Kultura nagusi Villabonako dispertsioaren aurkako «Hartu trena» ekimenean» GARA (Noiz kontsultatua: 2018-05-13).

## Kanpo estekak

* Datuak: Q53384950
# Juantxo Agirre

Juantxo Agirre Mauleon (Tolosa, 1965) gipuzkoar arkeologoa da eta Aranzadi Zientziak elkarteko idazkari nagusia.
Geografia eta Historiako lizentziatua eta Ondare arkeologikoa eta artistikoaren masterduna. Erdi Aroari eta Erdi Aro osteari erreparatzen die bere ikerketetan. Hainbat arkeologia-lan eta hiri- zein erlijio-testuinguruko azterketa historiko zuzendu ditu. Egun, Amaiur gazteluko indusketen zuzendarietako bat da.

## Erreferentziak

* ↑ Ansa, Mikel P.. (2023-07-14). ««Ikerlarien iniziatibaz ikertu da erromatarren aurreko milurtekoa»» Berria (Noiz kontsultatua: 2023-07-14).
* ↑ Aranzadi. «Juantxo Agirre Mauleon» Aranzadi (Noiz kontsultatua: 2023-07-14).

## Kanpo estekak

* Datuak: Q104668678
# Juantxo Apezetxea

Juantxo Apezetxea (Goizueta, 1971ko uztailaren 24a), pilota munduan Apezetxea bezala ezaguna, euskal herritar pilotari ohia da.
Munduko Pilota Txapelketetan parte hartu zuen: 1994an Donibane Lohizunen ordezko moduan eta 1998an Mexiko Hirian titular moduan urrezko domina lortuz.

## Bibliografia

* Historia de la Pelota en Navarra. Diario de Navarra ISBN 84-89103-38-0..
* Datuak: Q9016233
# Juantxo Boriko

Juan Ptolomeo Borikó Lopeo, Juantxo Borikó edo Johny Brusko (Basakato, Ekuatore Ginea, 1957 - †Badalona, Katalunia, 2006ko apirilaren 29a) abeslaria izan zen.

## Bizitza

Juan Borikó Basakaton (Ginean) jaio zen 1957an. 9 urte zuelarik, Gasteiza joan zen eta Gasteizko Zaramaga auzoan kokatu zen. Borikók, San Viator ikastetxean ikasi zuen eta kirola egitea zen bere zaletasuna, behin baino gehiagotan Martín Fizekin batera korrika egin baitzuen Gasteizko Pradoko parkean.
1970eko hamarkadaren erdialdean COU ikasketak amaitu zituen eta aparejadore ikasketak hasi zituen Burgosen. 1980ko hamarkadaren hasieran Gasteiza itzuli zen baina aberrigabe bezala, Espainiako gobernuak nazionalitatea emango baitzion soldadutza egiteko baldintzapean. Gainera, Ginean Macías eta gero Obiang diktadoreak zeuden garai haietan. Bi hauek fang etniakoak ziren eta Borikó, berriz, bubi etniako eta hori gutxi balitz, fang etniakoek bubikoak etsaitzat zituzten.
80ko hamarkadan, Juantxok Pedro Espinosarekin batera Babinton PIP musika faktoria sortu zuen, eta han Potato punky-reggae taldea sortzearen ideia agertu zen. Johnny Brusko ezizenarekin abesten zuen. Baina 1990eko hamarkadan, Potato taldea utzi behar izan zuen bere gaixotasun larria zela eta, Malaria kronikoa baitzuen. Bere bizitza artistikoa alde batean utzi ondoren, Madrilen kokatu zen eta lan egiten zuen bitartean Soziologian lizentziatu zen. Gasteiza bueltatu zenean, Gasteizko Azukre-Lantegiaren eraikuntza berrian eta Euskadiko Parlamentuaren azpian tunel bat egiteko proiektuan parte hartu zuen. 1988. urtean, bere alaba jaio zen.
Gineara itzuli zen XXI. mendeko hasieran. Han zegoelarik, bere ama hil zen eta geroxeago bere aitaordea hil zen Gasteizen.
2004. urteko abenduan, auto batek harrapatu zuen Gasteizko Zaramaga auzoan, larriki zaurituz. 2005. urteko apirilean, zauriez sendatzen ari zelarik, Pankreako minbizia diagnostikatu zioten eta gaitz horren ondorioz, 2006ko apirilaren 29an hil zen.

## Kanpo estekak

* Gor diskak, Johnny Bruskoren heriotzaren berri
* Entzun.com, Johnny Bruskoren heriotzaren berri
* Datuak: Q12261092
# Jesus Owono

Jesús Lázaro Owono Ngua Akeng (Bata, Ekuatore Ginea, 2001eko martxoaren 1a-) Afrikar futbolaria da, Donostian hazia. Egun, Alaves taldekoa. Atezain lanetan aritzen da.

## Kirol Ibilbidea

2023ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Mini Glorias | 3. | 2018/19 | 0 | 0 | - | - | - | - | - | - | | | - | - | 0 | 0 |
| Mini Glorias | Denera | Denera | 0 | 0 | - | - | - | - | - | - | | | - | - | 0 | 0 |
| San Ignacio | 3. | 2019/20 | 21 | 0 | - | - | - | - | - | - | | | - | - | 21 | 0 |
| San Ignacio | 3. | 2020/21 | 24 | 0 | - | - | - | - | - | - | | | - | - | 24 | 0 |
| San Ignacio | Denera | Denera | 45 | 0 | - | - | - | - | - | - | | | - | - | 45 | 0 |
| Mini Glorias | 3.F | 2021/22 | 22 | 0 | - | - | - | - | - | - | - | - | - | - | 22 | 0 |
| Mini Glorias | Denera | Denera | 22 | 0 | - | - | - | - | - | - | - | - | - | - | 22 | 0 |
| Alaves | 1. | 2021/22 | 1 | 0 | 0 | 0 | - | - | - | - | - | - | - | - | 1 | 0 |
| Alaves | 2. | 2022/23 | 1 | 0 | 4 | 0 | - | - | - | - | - | - | - | - | 5 | 0 |
| Alaves | 1. | 2023/24 | 4 | 0 | 3 | 0 | - | - | - | - | - | - | - | - | 7 | 0 |
| Alaves | 1. | 2024/25 | - | - | - | - | - | - | - | - | - | - | - | - | - | - |
| Alaves | Denera | Denera | 6 | 0 | 7 | 0 | - | - | - | - | - | - | - | - | 13 | 0 |
| Ibilbide osoan | Ibilbide osoan | Ibilbide osoan | 73 | 0 | 7 | 0 | - | - | - | - | - | - | - | - | 80 | 0 |

## Erreferentziak

* ↑ ¡Jesús, un portero de Zubieta!

## Kanpo estekak

* Datuak: Q58821194
# Jesus Prados

Jesús Prados izan daiteke:
* Jesus Prados Casadamon (1918 -2001), Txomin del Regato izengoiti artistiko zuena, irrati-esataria eta pailazoa.
* Jesús Prados Arrarte (1909-1983) ekonomialari eta katedraduna.